Diari Oficial de la Generalitat Valenciana


Sumari del DOGV 5086, del 06-09-2005 (2005/9318)

Informació pública de les bases per a la provisió en propietat d'una plaça de tècnic auxiliar de comunicació adscrita a l'Organisme Autònom Municipal Palau de la Música, Congressos i Orquestra de València.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5086

Data del DOGV
:   06-09-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/9318


Data del document
:   28-07-2005

Organisme emissor
:   Palau de la Música, Congressos i Orquestra de València, OAMV

Tipus de document
:   Convocatòria

Descriptors 

:   * València
    * professió de la comunicació
    * concurs administratiu
    * administració local

Informació pública de les bases per a la provisió en propietat d'una plaça de tècnic auxiliar de comunicació adscrita a l'Organisme Autònom Municipal Palau de la Música, Congressos i Orquestra de València. [2005/9318]
  
La Presidenta de l'Organisme Autònom Municipal Palau de la Música, Congressos i Orquestra de València, per Resolució núm. 532/2005 de data 27 de juliol del 2005, hi ha disposat:
  
Aprovar les Bases que a continuació es detallen i que han de regir la convocatòria per a proveir amb caràcter laboral fix mitjançant el sistema de concurs-oposició, una plaça de Tècnic Auxiliar de Comunicació, corresponent a l'Oferta d'Ocupació Públic de 2005, amb destí al O.A.M. Palau de la Música, Congressos i Orquestra de València:
  
BASES QUE REGIRAN LA CONVOCATÒRIA PER A PROVEIR EN PROPIETAT UNA PLAÇA DE TÈCNIC AUXILIAR DE COMUNICACIÓ ADSCRITA A L'ORGANISME AUTÒNOM MUNICIPAL PALAU DE LA MÚSICA, CONGRESSOS I ORQUESTRA DE VALÈNCIA.
  
Normes generals.
  
1. Places màximes a proveir.
  
El Tribunal no podrà declarar que han superat el procés selectiu un nombre d'aspirants superior al de places convocades.
  
2. Requisits dels aspirants
  
Per a ser admés al present procés selectiu per a accés a la funció pública local serà necessari:
  
a) Posseir la nacionalitat espanyola o, d'acord amb el que establix la Llei 17/93, de 23 de desembre (BOE núm. 307, de 24 de desembre de 1993), sobre l'accés a determinats sectors de la funció pública dels nacionals dels altres estats membres de la Unió Europea tindre la nacionalitat d'un país membre d'ella o la de qualsevol d'aquells estats a què, en virtut de tractats internacionals celebrats per la Unió Europea i ratificats per Espanya, s'aplique la lliure circulació de treballadors en els termes en què esta es troba definida en el tractat constitutiu de la Unió Europea; ser cònjuge dels espanyols i dels nacionals d'altres estats membres de la Unió Europea, sempre que no estiguen separats de dret, o ser els seus descendents o els del seu cònjuge, menors de 21 anys, o majors de la dita edat que visquen a les seues expenses.
  
b) Tindre complits els 18 anys d'edat i no haver complit els 65 anys en la data en què acabe el termini de presentació d'instàncies.
  
c) Estar en possessió del Títol de Batxiller, Formació Professional de segon grau o equivalent, o en condicions d'obtindre'l en la data en què acabe el termini de presentació d'instàncies. En tot cas, l'equivalència haurà de ser aportada per l'aspirant mitjançant certificació expedida a este efecte per l'administració competent en cada cas.
  
d) Posseir la capacitat física i psíquica necessària per a l'exercici de les funcions dels llocs de treball afectats.
  
e) No haver sigut separat mitjançant expedient disciplinari del servici de qualsevol de les Administracions o Institucions Públiques, ni trobar-se inhabilitat per a l'exercici de funcions públiques.
  
3. Forma i termini de presentació d'instàncies.
  
Les instàncies sol·licitant prendre part en la present convocatòria es dirigiran a l'Organisme Autònom Municipal Palau de la Música, Congressos i Orquestra de València, Passeig Albereda, 30, presentant-se en el Registre General d'Entrada d'este, o en la forma que determina l'article 38.4 de la Llei 30/92, de Règim Jurídic de les Administracions Públiques i del Procediment Administratiu comú.
  
Així mateix es podrà utilitzar la instància model que es facilitarà pels Servicis Administratius del Palau, siti en el Passeig de l'Albereda, 30, planta primera, durant un termini de 20 dies hàbils a partir del següent al de la publicació de l'extracte d'esta convocatòria en el Boletín Oficial del Estado.
  
A la instància haurà d'acompanyar:
  
- Fotocòpia del document nacional d'identitat o passaport.
  
- Còpia del resguard d'ingrés bancari de l'abonament dels drets d'examen que es fixa en la suma de 25 €, que s'haurà d'ingressar directament o per transferència en el compte número 0395-4187-59-6048549722 de Bancaixa. Podrà acompanyar-se, si és el cas, resguard del gir postal o telegràfic del seu abonament. En tal resguard haurà de fer-se constar la convocatòria a què correspon l'ingrés.
  
L'import dels citats drets d'examen només seran tornats als que no siguen admesos al procediment selectiu per falta d'algun dels requisits exigits per a prendre part en la convocatòria.
  
Aquells que per estar afectats d'una minusvalidesa precisen adaptacions per a la realització de les proves ho indicaran en l'apartat corresponent a fi que es puguen adoptar les mesures oportunes, les quals seran concedides a criteri del Tribunal Selectiu, previ estudi i sempre que es garantisquen les condicions d'igualtat amb la resta d'aspirants. En aquells casos en què se susciten dubtes sobre l'oportunitat en allò que s'ha sol·licitat, es podrà sentir a l'interessat, així com demanar assessorament i, si és el cas, col·laboració dels òrgans tècnics competents. En tot cas haurà d'haver-hi congruència entre l'adaptació que se sol·licita i la naturalesa de l'exercici per al que es demana ja que aquella no pot desvirtuar el sentit de la prova.
  
Així mateix, hauran de fer declaració expressa de què reuneixen els requisits exigits i capacitat per a l'exercici del lloc de treball. Si en el desenvolupament del procés selectiu se susciten dubtes en el Tribunal respecte de la capacitat de l'aspirant amb discapacitat per a l'exercici de les funcions de la plaça a què opta, podrà demanar el corresponent dictamen de l'òrgan competent. En este cas, fins tant s'emeta el dictamen l'aspirant podrà participar condicionalment en el procés selectiu, quedant en suspens la resolució definitiva sobre l'admissió o exclusió del procés fins a la recepció del dictamen.
  
4. Admissió dels aspirants.
  
Per a ser admés a les proves selectives bastarà que els interessats manifesten en les seues instàncies reunir totes i cada una de les condicions exigides referides a la data d'expiració del termini de presentació d'instàncies, i d'haver abonat els drets d'examen.
  
Expirat aquell, per Resolució, es declararà aprovada la llista d'admesos i exclosos, la qual es publicarà en el Butlletí Oficial de la Província, indicant-se el termini de 10 dies per a esmena de defectes pels aspirants exclosos. Així mateix, en tal termini es podrà presentar qualsevol reclamació pertinent pels interessats.
  
Els errors de fet podran esmenar-se en qualsevol moment, d'ofici o a petició de l'interessat.
  
Si no es produïra reclamació, suggeriment o petició cap d'esmena, la Resolució provisional esdevindrà definitiva automàticament. En qualsevol altre cas, resoltes les reclamacions i esmenes, l'autoritat convocant elevarà a definitives les llistes d'admesos i exclosos Mitjançant Una Resolució que es publicarà igualment en el Butlletí Oficial de la Província indicant-se la data, lloc i hora del començament del primer exercici, així com l'orde de crida dels aspirants. Junt amb les llistes esmentades es fixarà la data, lloc i hora de la prova a realitzar pels aspirants.
  
5. Òrgan de selecció.
  
Els exercicis a realitzar en el procés de selecció seran jutjats per un tribunal selectiu, que estarà integrat per les persones que a continuació es relacionen, totes elles amb veu i vot:
  
- Presidenta Titular: Sra. Presidenta del Palau de la Música, Congressos i Orquestra de València.
  
- President Suplent: Sr. Regidor membre de la Corporació en qui delegue el membre titular .
  
- Secretari Titular: El Secretari Titular de l'Òrgan de Suport a la Junta de Govern Local i al regidor-secretari de l'Excm. Ajuntament de València.
  
- Secretaris Suplents Primer i Segon: Els Funcionaris amb Habilitació de Caràcter Nacional, Subescala Secretaria de l'Ajuntament de València, en qui delegue el Secretari titular.
  
Vocals:
  
- Titular: Un Subdirector de l'Organisme Autònom del Palau de la Música, Congressos i Orquestra de València amb titulació igual o superior a la requerida per a la plaça que es convoca.
  
- Suplent: Un treballador fix de l'Organisme Autònom del Palau de la Música, Congressos i Orquestra de València amb titulació igual o superior a la requerida per a la plaça que es convoca.
  
- Titular: Un Subdirector de l'Organisme Autònom del Palau de la Música, Congressos i Orquestra de València amb titulació igual o superior a la requerida per a la plaça que es convoca.
  
- Suplent: Un treballador fix de l'Organisme Autònom del Palau de la Música, Congressos i Orquestra de València amb titulació igual o superior a la requerida per a la plaça que es convoca.
  
- Titular: Un representant del Consell d'Administració de l'Organisme Autònom del Palau de la Música, Congressos i Orquestra de València, designat per la Presidenta del ens autònom.
  
- Suplent: Un representant del Consell d'Administració de l'Organisme Autònom del Palau de la Música, Congressos i Orquestra de València, designat per la Presidenta del ens autònom.
  
- Titular: Un treballador fix de l'Organisme Autònom Municipal del Palau de la Música, Congressos i Orquestra de València membre del Comité d'Empresa amb titulació igual o superior a la requerida per a la plaça que es convoca.
  
- Suplent: Un treballador fix de l'Organisme Autònom Municipal del Palau de la Música, Congressos i Orquestra de València membre del Comité d'Empresa amb titulació igual o superior a la requerida per a la plaça que es convoca.
  
- Titular: Un representant de la Generalitat Valenciana amb titulació igual o superior a la requerida per a la plaça que es convoca.
  
- Suplent: Un representant de la Generalitat Valenciana amb titulació igual o superior a la requerida per a la plaça que es convoca .
  
El nomenament com a membre d'este Tribunal es farà, per Resolució de Presidenta, fent-se públic en el Butlletí Oficial de la Província i tauler d'anuncis del Palau de la Música.
  
El Tribunal no podrà constituir-se ni actuar sense l'assistència, com a mínim, de la mitat més un dels seus membres titulars o suplents, indistintament.
  
Als efectes del que disposa l'Annex IV del Reial Decret 462/2002, de 24 de maig, el Tribunal que actua en esta prova selectiva tindrà selectiva tindrà la categoria segona de les recollides en aquell, tant de respecte de les assistències dels membres del tribunal com dels seus assessors i col·laboradors.
  
Els membres del tribunal podran ser recusats pels aspirants de conformitat amb el que preveuen els articles 28 i 29 de la Llei 30/92.
  
6. Calendari.
  
La data, hora i lloc de celebració de l'exercici únic s'anunciarà en la publicació de la resolució que aprove la llista d'admesos i exclosos que es refereix la norma quarta anterior.
  
7. Orde d'intervenció dels aspirants. Identificació.
  
El procés selectiu tindrà lloc en un termini no inferior de 15 dies hàbils següents a la publicació de la resolució a què es refereix la base quatre.
  
Els aspirants seran convocats per a l'exercici únic en un única crida.
  
La no presentació d'un aspirant a qualsevol dels apartats de l'exercici únic en el moment de ser cridat, determinarà automàticament el decaïment del seu dret a participar en el referit exercici, quedant exclosos en conseqüència del procediment selectiu, encara quan es deguen a causes justificades.
  
L'orde d'intervenció dels aspirants serà determinat per un sorteig realitzat en presència dels propis opositors i moments abans del començament de cada una de les parts de l'exercici únic.
  
El tribunal podrà requerir als aspirants, en qualsevol moment, que acrediten la seua identitat.
  
8. Relació d'aprovats.
  
Finalitzada la prova selectiva, el tribunal farà pública la relació d'aspirants aprovats, si n'hi haguera, per orde de puntuació aconseguida, i elevarà la dita relació a l'òrgan competent, remetent així mateixa l'Acta de l'última sessió, sense que puga declarar que ha superat el present procediment selectiu un nombre d'aspirants superior al de places convocades.
  
9. Presentació de documents.
  
Els aspirant proposats pel tribunal hauran d'aportar davant dels servicis administratius del Palau de la Música, en el termini de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i requisits exigits en la norma segona de la present convocatòria.
  
Els que dins del termini indicat, i excepte cas de força major, no presentaren la documentació o de la mateixa es deduïra que no tenen algun dels requisits exigits, no podran ser nomenats com contractats laborals donant lloc a la invalidesa de l'actuació de l'interessat i la nul·litat subsegüents dels actes del tribunal respecte a este, sense perjuí de la responsabilitat en què poguera haver incorregut per falsedat en la seua instància. La plaça ocupada per l'aspirant que no present la documentació quedarà vacant, de conformitat, amb l'article 14.4 del Decret 33/99, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal.
  
10. Formalització del contracte.
  
Complits els requisits precedents, s'efectuarà el contracte laboral dels aspirants proposats, els que hauran d'incorporar-se en el termini de 30 dies, a comptar l'endemà a aquell en què els siga notificat el resultat del procés selectiu.
  
11. Publicació.
  
Les presents bases es publicaren en el Butlletí Oficial de la Província, i l'anunci de la convocatòria en extracte en el Boletín Oficial del Estado.
  
12. Normativa i recursos.
  
12.1. La convocatòria es regirà, en el no previst per estes Bases, per la normativa bàsica estatal sobre la Funció Pública continguda en la Llei 30/84, de 2 d'agost, modificat per la Llei 22/93, de 29 de desembre, en el Text Refós aprovat per Reial Decret legislatiu 781/86, de 18 d'abril; Reial Decret 896/91, de 7 de juny, Reial Decret 364/95, de 10 de març, així com per la normativa autonòmica valenciana sobre Funció Pública, Text Refós, de 24 d'octubre de 1995; Decret 69/86, de 2 de juny, i la resta de normes reglamentàries.
  
12.2. Contra les presents bases l'acord aprovatori de les quals és definitiu en la via administrativa podrà interposar-se pels interessats legitimats un dels recursos següents:
  
a) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes, a comptar de l'endemà de la publicació de l'extracte d'estos en el Boletín Oficial del Estado. Si transcorreguera un mes des de l'endemà de la interposició del recurs de reposició sense que este haja sigut resolt, podrà entendre que ha sigut desestimat i interposar recurs contenciós administratiu, a la seua elecció, davant de la Sala contenciosa administrativa del Tribunal Superior de Justícia de la Comunitat Valenciana, en el termini de sis mesos.
  
b) Recurs contenciós administratiu, a la seua elecció davant de la Sala contenciosa administrativa del Tribunal Superior de Justícia de la Comunitat Valenciana, dins del termini de dos mesos comptats des de l'endemà de la publicació de l'extracte en el Boletín Oficial del Estado.
  
12.3. Contra quants actes administratius definitius es deriven de les Bases podran ser interposats pels interessats els oportuns recursos en els casos i en la forma establits en la Llei 30/92, de Règim Jurídic de les Administracions Públiques i Procediment Administratiu Comú i en la Llei 29/98, de 13 de juliol, Reguladora de la Jurisdicció Contenciós Administrativa (BOE núm. 167, de 14 de juliol de 1998).
  
12.4. Si tinguera entrada ?al·legació, suggeriment, reclamació o petició de revisió- per escrit sobre la puntuació atorgada pel Tribunal o una altra circumstància relativa al desenvolupament de les proves durant els 5 dies següents a la publicació de les puntuacions de cada prova o exercici, serà el Tribunal el que decidisca sobre les mateixes en la següent sessió, ressenyant-ho en la corresponent Acta, tot això sense perjuí del que establix esta Base 12 respecte a la interposició de recursos, que es regirà per les normes generals sobre procediment i règim jurídic de les Administracions Públiques.
  
Normes especifiques.
  
1.qualificació dels exercicis.
  
Es qualificarà l'exercici que figura en el corresponent annex fins a un màxim de 10 punts, sent eliminats els aspirants que no aconsegueixen un mínim de 5 punts en el mateix.
  
El tribunal queda facultat per a la determinació del nivell mínim exigit per a l'obtenció de la dita qualificació, de conformitat amb el sistema de valoració que s'adopte en cada apartat de l'exercici únic.
  
2. Qualificació de la fase de concurs.
  
Només es procedirà a puntuar la fase de concurs en el cas d'haver superat la fase d'oposició i de conformitat amb el barem que figura en l'annex nombre 1.
  
Baremats els mèrits, el Tribunal exposarà al públic la llista dels aspirants amb la puntuació obtinguda en esta fase, així com la d'aprovats per orde de puntuació total concedint-los un termini de deu dies hàbils perquè formulen les reclamacions i esmenes que estimen pertinents en relació amb la baremació.
  
3. Qualificació de definitiva.
  
La qualificació definitiva vindrà determinada per la suma de les qualificacions obtingudes en ambdós fases.
  
Resoltes les possibles al·legacions i esmenes, el Tribunal dictarà proposta de nomenament, fixant la relació definitiva d'aspirants aprovats per la seua orde de puntuació. La dita relació donarà començament amb l'aspirant que haja obtingut d'esta manera la puntuació total més alta i finalitzarà, amb el seu cas, quan el número d'inclosos en la mateixa coincidisca amb el nombre de llocs convocats. En els supòsits de puntuacions iguals, els empats es resoldran atenent a la major puntuació obtinguda en la fase d'oposició.
  
En l'Acta de l'última sessió es podrà proposar la constitució de borses de treball amb el personal aspirant que, havent participat en les proves d'accés a la present convocatòria, hagen aprovat algun exercici de què constitueixen el procés selectiu segons l'orde de prioritat que s'obtinga amb la puntuació aconseguida i amb preferència de què hagen aprovat nombre més gran d'exercicis.
  
ANNEX I
  
Exercici únic
  
Fase oposició.
  
Primera part.
  
Consistirà a contestar per escrit un qüestionari de 50 preguntes, tipus test, relacionades amb els temes que figuren en l'Annex II de les Bases d'esta convocatòria.
  
El temps de duració de l'exercici, així com la penalització dels errors, serà determinat pel Tribunal immediatament abans de començar la prova en funció de la dificultat de la mateixa.
  
Segona part.
  
Consistirà a desenvolupar per escrit una prova pràctica, determinada pel Tribunal immediatament abans de la celebració de l'exercici, relacionada amb les funcions pròpies del lloc reservat a la categoria convocada i amb les matèries incloses en el programa que figura en l'Annex II. El temps de realització de la prova serà determinat pel Tribunal en funció de la dificultat que representen.
  
Els opositors podran servir-se en la realització de l'exercici dels textos legals de què vagen proveïts. No es permetrà l'ús de comentaris doctrinals, llibres de consulta, jurisprudència ni formularis.
  
Fase de concurs.
  
Els aspirants que hagueren superat la fase d'Oposició, presentaran, en el termini de 10 dies a partir de la publicació en el Tauler d'Anuncis de la relació d'aprovats de la dita fase, el currículum, junt amb els documents compulsats acreditatius dels mèrits al·legats i especificats en estes Bases, en el Servici administratiu del Palau de la Música, Congressos i Orquestra de València, siti en el Passeig de l'Albereda, 30, primer pis, en sobre tancat.
  
Es valoraran els mèrits següents:
  
1. Experiència Professional. Fins a un màxim d'1 punt.
  
Per servicis prestats com a Tècnic Auxiliar de Comunicació en l'organisme autònom Palau de la Música, Congressos i Orquestra de València, o en qualsevol Administració Pública, a raó de 0,50 punts per adiga any complet o fracció mensual corresponent.
  
La justificació dels servicis prestats en l'administració haurà de fer-se mitjançant certificació oficial expedida a este efecte.
  
2. Cursos de formació. Fins a un màxim de 0,50 punts.
  
a) Cursos relacionats directament amb les funcions corresponents a la plaça de Tècnic Auxiliar de Comunicació, degudament justificats i homologats oficialment:
  
 Assistència Aprofitament
  
Fins a 20 hores 0,10 0,20
  
De 21 a 40 hores 0,30 0,40
  
De més de 40 hores 0,50 0,60
  
b) Altres cursos:
  
 Assistència Aprofitament
  
Fins a 20 hores 0,05 0,10
  
De 21 a 40 hores 0,10 0,20
  
De més de 40 hores 0,20 0,30
  
Les jornades i conferències específiques es computaran amb 0,10 punts i amb 0,05 punts si versaren sobre matèries complementàries.
  
Així mateix, si no constara la duració del curs en hores o si es tracta d'assistència o aprofitament, es computarà amb el mínim.
  
No es tindran en compte aquells cursos que no guarden cap relació amb la plaça de Tècnic Auxiliar de Comunicació, ni especifica ni complementàriament.
  
Si els cursos han sigut impartits com a professor es consideraran com a cursos d'aprofitament.
  
3. Altres mèrits. Fins a un màxim de 0,50 punts.
  
a) Titulacions:
  
- Per estar en possessió de títols acadèmics oficials superiors a l'exigit en la convocatòria: 0,50 punts.
  
b) Coneixement de Valencià:
  
Acreditat mitjançant certificat oficial expedit per la Junta Qualificadora de Coneiximents de València:
  
- Coneixements grau mitjà: 0,25 punts.
  
- Coneixements grau superior: 0,50 punts.
  
ANNEX II
  
Programa .
  
Tema 1. Constitució Espanyola de 1978. Principis generals. Característiques, estructura i reforma. Els principis constitucions, els drets fonamentals i les llibertats públiques; regulació, protecció i restriccions.
  
Tema 2. La Corona. Les Corts Generals. Les Cambres. La seua regulació en la Constitució Espanyola. El Tribunal Constitucional.
  
Tema 3. El Govern. El President del govern. El Consell de Ministres. Estatut dels membres del Govern. Relacions entre El Govern i les Corts Generals.
  
Tema 4 . L'organització territorial de l'Estat: Les comunitats autònomes. Els Estatuts d'Autonomia. Especial referència a l'Estatut d'Autonomia de la Comunitat Valenciana. Estructura, contingut i principis fonamentals. Procediment de reforma de l'Estatut.
  
Tema 5. Fonts del dret públic. La Llei: les seues classes. Altres fonts del dret públic.
  
Tema 6. Els actes administratius. Producció i contingut. Motivació. Forma. Eficàcia: executivitat. Efectes. Notificació. Publicació. Nul·litat i anul·labilitat. Transmissibilitat. Conversió. Convalidació.
  
Tema 7. Fases del procediment administratiu general. Terminació. El silenci administratiu. Execució dels actes administratius.
  
Tema 8. Revisió d'ofici. Recursos administratius. Les reclamacions prèvies a l'exercici d'accions civils i laborals
  
Tema 9. L'organització administrativa. Principis. Competència. Jerarquia i coordinació. Descentralització. Desconcentració. Delegació. Avocació
  
Tema 10. Règim Local Espanyol. Principis constitucionals.
  
Tema 11. El Municipi. El terme municipal i la seua població. L'empadronament. Consideració especial del veí. Informació i participació ciutadana.
  
Tema 12. Competències municipals. Els òrgans municipals atribucions dels distints òrgans.
  
Tema 13. Ordenances i Reglaments de les Entitats Locals. Classes. Procediment d'elaboració i aprovació.
  
Tema 14. Els recursos humans al servici de les Administracions públiques: classes. Principis constitucionals en matèria de funció pública. Les Ofertes Públiques d'Ocupació i els plans d'ocupació.
  
Tema 15. El dret del treball. Característiques. Principis constitucionals. Les fonts de l'ordenament laboral.
  
Tema 16. Els convenis col·lectius. Unitats de negociació. Legitimació i àmbit. Contingut. Procediment. Eficàcia i impugnació.
  
Tema 17. El contracte de treball. Parts. Capacitat. Contingut. Modificació, suspensió i extinció. Modalitats.
  
Tema 18. Introducció a la música i a les arts escèniques.
  
Tema 19. Comunicació, sistema canals modes i Xarxes.
  
Tema 20. Lleis de la comunicació. Aplicació davant de l'usuari cultural
  
Tema 21. Estratègies de la comunicació en un centre cultural
  
Tema 22. Tècniques de comunicació.
  
Tema 23. La planificació d'una conferència de premsa.
  
Tema 24. Elaboració d'un publitramesa de mitjans i adequació a les característiques a un centre cultural.
  
Tema 25. Principals mitjans de comunicació nacionals i a la Comunitat Valenciana. Revistes especialitzades en música. La difusió del fet musical i la presència del Palau en els mitjans.
  
Tema 26. Elaboració de la informació musical de cara als mitjans i periodicitat d'acord amb cada medi específic.
  
Tema 27. Interrelacions entre el gabinet de premsa i els mitjans.
  
Tema 28. La funció del periodista dins del gabinet de premsa.
  
Tema 29. Aplicació de tècniques periodístiques en un gabinet de premsa. Elaboració de notes de premsa, reportatges i entrevistes.
  
Tema 30. L'entrevista. El fons documental. Gestió. El gabinet de premsa com a mediador entre els mitjans i l'artista.
  
Tema 31. Cartutxos informatius. La seua aplicació en un contenidor cultural.
  
Tema 32. L'estructura d'un butlletí informatiu. La seua funció com a mitjà de producció i difusió.
  
Tema 33. La programació d'un organisme cultural. Fonts informatives i documentació gràfica. Procés d'elaboració i selecció de notícies de cara a la premsa.
  
Tema 34. Sistemes d'arxiu i documentació. Adequació de l'arxiu fotogràfic i de textos a programes informàtics.
  
Tema 35. Relacions entre la premsa i la publicitat.
  
Tema 36. Determinació de les metes i objectius en un gabinet de premsa.
  
Tema 37. Desenvolupament d'una estratègia de presència en els mitjans de comunicació.
  
Tema 38. Les necessitats materials dels diferents mitjans.
  
Tema 39. Maneig de tractament de text en ordinadors personals.
  
Tema 40. Maneig de bases de dades documentals en ordinadors personals.